Fíggjarkonta er ætlað tær, sum ynskir at seta tær føstu útreiðslurnar í skipan. Við Fíggjarkontu kanst tú leggja eina fíggjarætlan og soleiðis býta tínar útreiðslur út á alt árið. Á tann hátt tryggjar tú tær, at tú altíð rindar somu upphædd mánaðarliga, sama hvussu høgar ella lágar útreiðslurnar eru. Brúka Fíggjarkontuna best Flyt somu upphædd hvønn mánað Stovna gjaldsavtalu fyri allar rokningar Í Netbankanum ber til at leggja eina einfalda fíggjarætlan, ið gevur tær eitt skjótt yvirlit yvir mánaðarligu útreiðslurnar. Tá tú ert innritað/ur í Netbankan, skalt tú trýsta á yvirskriftina“ Gjaldsskipan” og síðan á“ Einføld fíggjarætlan”, ið liggur í vinstra bredda. Her kanst tú útfylla tínar inntøkur og útreiðslur og harvið leggja eina einfalda fíggjarætlan. Fíggjarkonta kann stovnast, tá tú ert 18 ár.